
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru prelungirea mandatului administratorului provizoriu și declanșarea unei noi proceduri de selecție

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru prelungirea mandatului administratorului provizoriu și declanșarea unei noi proceduri de selecție;
Având în vedere Hotărârea Consiliului Local al Municipiului Timișoara nr. 5/11.01.2022 privind înființarea unei unități de achiziții publice centralizate în municipiul Timișoara sub forma unei societăți comerciale cu răspundere limitată, cu denumirea Agentia de Achiziții Publice Timișoara S.R.L.;
Având în vedere Hotărârea Consiliului Local al Municipiului Timișoara nr. 41/08.02.2022 privind numirea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L.;
	Având în vedere Hotărârea Consiliului Local al Municipiului Timișoara nr. 132/19.04.2022 privind declanșarea procedurii de selecție a membrilor din cadrul Consiliului de Administrație al Agenției de Achiziții Publice Timișoara S.R.L.;
	Având în vedere Hotărârea Consiliului Local al Municipiului Timișoara nr. 234/24.05.2022 privind aprobarea modificării și completării  Procedurii de selecție a administratorilor Societății Agenția de Achiziții Publice Timișoara S.R.L. aprobată prin Hotărârea Consiliului Local al Municipiului Timișoara nr. 5/11.01.2022 privind înființarea unei unități de achiziții publice centralizate în municipiul Timișoara sub forma unei societăți comerciale cu răspundere limitată, cu denumirea Agentia de Achiziții Publice Timișoara S.R.L.;
Având în vedere Raportul Comisiei de selecţie  constituită în baza Hotărârii Consiliului Local al Municipiului Timişoara nr. 64/2021, înregistrat cu nr. SC2022- 16162/29.06.2022;
Facem următoarele precizări:
Prin Hotărârea Consiliului Local al Municipiului Timișoara nr. 5/11.01.2022, până la finalizarea procedurii de selecție pentru membrii Consiliului de Administrație, a fost desemnat administrator provizoriu pe o perioadă de 4 luni, mandatul acestuia expirând în data de 04.07.2022.
În conformitate cu prevederile art. 641alin. (5) din Ordonanța de Urgență a Guvernului nr. 109/2011 privind guvernanța corporativă a întreprinderilor publice, durata mandatului este de 4 luni, cu posibilitatea prelungirii, pentru motive temeinice, până la maximum 6 luni.
Având în vedere Raportul final al Comisiei de selecție nr. SC2022-16162/29.06.2022 prin care se arată că în urma desfășurării procedurii de selecție au fost depuse două dosare de candidatură, constatând că niciunul dintre candidați nu a primit punctajul de promovabilitate de minimum 70 de puncte, considerăm necesară declanșarea unei noi proceduri de selecție și prelungirea mandatului administratorului provizoriu, conform art. 64 ind. 1 alin. (5) din OUG nr. 109/2011.
Luând în considerare dispozițiile art. 1371 din Legea nr. 31/1990 privind societățile, republicată, cu modificările și completările ulterioare, coroborat cu art. 29 alin. (1) din OUG 109/2011 privind guvernanța corporativă a întreprinderilor publice, administratorii sunt desemnați de către adunarea generală ordinară a acționarilor, fiind nominalizați de către membrii actualii ai consiliului de administrație sau de către acționari.
Având în vedere art. 2, alin. (2) din Hotărârea Consiliului Local al Municipiului Timișoara nr. 444/23.11.2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul, hotărârile adunării generale ale acționarilor vor fi precedate de hotărâri ale consiliului local prin care se acordă mandat pentru exprimarea poziției acționarului cu privire la punctele de pe ordinea de zi ce urmează a fi aprobate de adunarea generală a acționarilor.
Având în vedere art. 121 din Legea nr. 31/1990 privind societățile, republicată, acționarii reprezentând întreg capitalul social vor putea, dacă nici unul dintre ei nu se opune, să țină o adunare generală și să ia orice hotărâre de competența adunării, fără respectarea formalităților cerute pentru convocarea ei.
În conformitate cu prevederile art. 125 din Legea nr. 31/1990 privind societățile, republicată, acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru prelungirea mandatului administratorului provizoriu și declanșarea unei noi proceduri de selecție, îndeplinește condițiile pentru a fi supus dezbaterii și aprobării plenului consiliului local. 

